
Til:

Universitetsstyret

Møtedato:

10. mars 2005 

Arkivref.:

200500895-4/GUS/011.1

Valg av rektor/prorektor og medlemmer til Universitetsstyret for perioden 2005 - 2009 - Fastsetting av tidsplan for valgene, valgmåte og fordelingsnøkkel

Funksjonsperioden for nåværende representanter i de øverste styringsorganene ved Universitetet i Tromsø utløper 31.07.05, og prosessen for å forberede valg våren 2005 er satt i gang.

Valgene skal gjennomføres i henhold til bestemmelsene i ”Valgregler for valg til de øverste styringsorganer ved Universitetet i Tromsø”, jf. Sak S 10-05.

Tidsplan for valgene:
I henhold til valgreglenes § 15 –Dato for avholdelse av valg skal universitetsstyret  fastsette tidspunkt for avvikling av de enkelte valg. Valgene skal være avviklet senest 20. juni. 

I henhold til valgreglenes § 6 – Nominasjon må skriftlig forslag på kandidater til rektor/prorektor og til styremedlemmer fra egen gruppe være valgstyret i hende senest tre uker før valget starter.

Universitetsdirektøren foreslår at valgene gjennomføres etter følgende tidsplan:

18. april:
Frist for å nominere kandidater til vervene som rektor og prorektor

12 mai:
Valg av rektor og prorektor

27. mai:
Frist for å nominere kandidater til vervene som styremedlemmer/varamedlemmer

20. juni:
Valg av representanter og vararepresentanter til universitetsstyret

Valgmåte:
I henhold til valgreglenes § 10 –Valgmåte skjer valg av tilsatte etter universitetsstyrets bestemmelse ved urnevalg eller postvalg. 

Universitetsdirektøren foreslår at urnevalg anvendes ved valg til de øverste styringsorganene ved Universitetet i Tromsø for perioden 2005-2009. 

Fordelingsnøkkel ved valg av rektor/prorektor: 

Ved valg av rektor og prorektor, jf. valgreglenes § 12 – Valgform skal stemmene telles særskilt for de tre valggruppene og vektes etter en fordelingsnøkkel fastsatt av universitetsstyret, innenfor følgende rammer: 

Tilsatte i undervisnings- og forskerstilling:  51-71 %

Teknisk og administrativt tilsatte:

5-25 %

Studenter:                                                      15-30 %


Universitetsdirektøren foreslår at følgende fordelingsnøkkel fastsettes:

Tilsatte i undervisnings- og forskerstilling:
51 %

Teknisk og administrativt tilsatte:

24,5 %

Studenter:




24,5 %

Tilsvarende fordelingsnøkkel har vært anvendt ved tidligere valg ved fastsettelsen av sammensetningen av valgforsamlingen (indirekte valg).

Forslag til vedtak:

1. Valg av rektor, prorektor og styremedlemmer for perioden 2005-2009 forberedes etter den tidsplan som er foreslått av universitetsdirektøren.

2. Valgmåten urnevalg anvendes ved valg til de øverste styringsorganene ved Universitetet i Tromsø for perioden 2005-2009. 

3. Ved valg av rektor og prorektor fastsettes følgende fordelingsnøkkel som stemmene skal vektes etter:

Tilsatte i undervisnings- og forskerstilling:
51 %

      Teknisk og administrativt tilsatte:

24,5 %

      Studenter:                                                            24,5 %

Tromsø, 26.02.2005

